16. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 674 της 4/7 Οκτ. 1974 (ΦΕΚ Α΄ 292) Περί παρατάσεως της εν άρθρ. 1 του Ν.Δ. 245/1973 προθεσμίας και αυξήσεως της εν αυτώ αμοιβής. Έχοντες υπ’ όψει: α)Το άρθρ. 2 του Ν.Δ. 245/1973 (ΦΕΚ 328/1973 τ.Α΄) περί εξουσιοδοτήσεως του Υπουργού Οικονομικών προς σύναψιν συμβάσεων μεταξύ του Ελληνικού Δημοσίου και της εταιρίας Διαχειρίσεως των Ειδών του Μονοπωλίου του Ελληνικού Δημοσίου, β)την από 30.9.1974 πρότασιν του Υπουργού των Οικονομικών, απεφασίσαμεν και διατάσσομεν: Άρθρ.1.-1.Εξουσιοδοτούμεν τον Υπουργόν των Οικονομικών όπως συνάπτη συμβάσεις, περί διαχειρίσεως των μονοπωλιακών ειδών, μετά της εταιρίας Διαχειρίσεως των Ειδών του Μονοπωλίου Ελληνικού Δημοσίου, δια το μέχρι 31 Δεκ. 1978 χρονικόν διάστημα και υπό τους όρους των εν ισχύϊ μετ’ αυτής συμβάσεων. 2.Η αμοιβή της εταιρίας δια την διαχείρισιν των μονοπωλιακών ειδών κατά το διάστημα τούτο ορίζεται εις ποσόν ουχί ανώτερον των δραχμών 2.800.000. ετησίως. Άρθρ.2.-Η ισχύς του παρόντος άρχεται από της δημοσιεύσεώς του δια της Εφημερίδος της Κυβερνήσεως. Με την από 30-12-1978 (ΦΕΚ Α΄ 237) σύμβαση μεταξύ του Ελλην. Δημοσίου και της Εταιρίας Διαχειρίσεως Ειδών Μονοπωλίου Ελλην. Δημοσίου παρατάθηκε μέχρι 3112-1979 η σύμβαση που είχε υπογραφεί την 29 Αυγ. 1936 (ανωτ. αριθ. 3). 